घायल जवानों को तत्काल अस्पताल ले जाया गया, जहां एक जवान की मौत हो गई। पुलिस महानिदेशक डॉ. एस पी वैद ने ट्वीट किया कि दोनों आतंकवादियों के शव बरामद कर लिए गए हैं। इसके साथ ही सोपोर में अभियान समाप्त हो गया है। सूत्रों के मुताबिक मृत आतंकवादियों की पहचान रियाज अहमद और बी.टेक छात्र खुर्शीद अहमद मलिक के रूप में की गई है। आधिकारिक सूत्रों ने यूनीवार्ता को बताया कि किसी प्रकार की अफवाहों को रोकने के लिए ऐहतियातन मोबाइल इंटरनेट सेवा बंद कर दी गई है। सोपोर तथा उसके आसपास के इलाकों में दुकानें और व्यावसायिक प्रतिष्ठान बंद हैं।